Gesukkel met visums knou toerisme | Die Vryburger
Suid-Afrika se onredelike visumregulasies wat deesdae bepaal dat elke kind ‘n onverkorte geboorstesertifikaat moet hê, veroorsaak soveel probleme vir voornemende Britse toeriste dat Londense dagblaaie al daaroor kla.
Gemiddeld tien Britse gesinne per dag wat Suid-Afrika toe wou kom, word glo by die Heathrow-lughawe in Londen weggewys.
David Frost, uitvoerende hoof van die Suider-Afrikaanse Toerismediensvereniging (Satsa), het gesê weens die swak rand moes toerisme na Suid-Afrika eintlik met dubbelsyfers gegroei het, maar die getal toeriste uit Brittanje is so te sê onveranderd.
Die opposisie het daarop gewys dat die land nou eintlik ‘n slag op toersime sou kon slaan aangesien die rand op sy laagste punt in 14 jaar is.
Hulle skryf die skuld aan die regering se hardkoppigheid toe en laksheid om hulle beloftes na te kom. Die regering sou visumregulasies al in Oktober verslap het.
Na raming sal die toerismesektor in Suid-Afrika teen einde vanjaar tot 100,000 toeriste weens die visumregulasies verloor. Dit sal met 9,300 werkverliese en inkomsteverliese van R4,1 miljard gepaardgaan.
2 thoughts on “Gesukkel met visums knou toerisme”
Greg December 23, 2015 at 12:07 pm
Toemaar hier is ALLES reeds geknou!
Laban-mens December 23, 2015 at 8:14 pm
Die redes, soos uiteengesit in hierdie artikel, speel seker n groot rol om Britse toeriste af te skrik ? Maar hulle kyk ook seker na die DUISENDE suid-afrikaners, wat na hulle land GEVLUG het, en sê vir mekaar : What on earth is going on in the NSA ? We were told it is a democratic paradise ! Dan help die SA ” migrante, ” hulle sommer gou-gou reg ! Hoe sê hulle nou weer ? You can fool some people, some of the time, but not ALL the people, ALL of the time !